বিএনপি ২০০৬ সাল-পরবর্তী ১২ বছরকাল রাষ্ট্রক্ষমতার বাইরে। দলটির শীর্ষ নেতারাসহ মাঠপর্যায়ের এমন নেতাকর্মী বিরল, যারা এ সময়কালের মধ্যে রাজনৈতিক উদ্দেশ্যপ্রণোদিত এক বা একাধিক মামলায় হয়রানির মুখোমুখি হননি। দলটির শীর্ষ ব্যক্তি বর্তমানে কারান্তরীণ। বয়সের কারণে তার বিভিন্ন ধরনের শারীরিক অক্ষমতা রয়েছে। তা সত্ত্বেও দুঃখজনকভাবে তাকে একাকী কারাগারের নির্জন কোঠায় কালাতিপাত করতে হচ্ছে। দেশের সাধারণ মানুষ এ ধরনের একজন বয়ঃবৃদ্ধ সাবেক প্রধানমন্ত্রীকে কারান্তরীণ রাখার ঘটনাকে ভালো চোখে দেখছে না। ক্ষমতার বাইরে থাকা ১২ বছর সময়কালের মধ্যে বিএনপি দলটির সবচেয়ে বড় সাফল্য হলো শত বাধাবিপত্তি ও প্রলোভন অতিক্রম করে দলটির ঐক্যে অটুট থাকা। এ অটুট ঐক্যের কারণেই দলটির প্রতি মানুষের সমর্থন ক্রমেই বাড়ছে।